
BASES REGULADORES PER A LA CONCESSIÓ DE SUBVENCIONS 2023 AL COMERÇ LOCAL, PERSONES AUTÒNOMES I PETITES EMPRESES DE SANT PERE DE RIBES: CREACIÓ, MILLORA, INNOVACIÓ I ACCESSIBILITAT.


1. Objecte 

L'objecte de les presents bases és regular i fixar els criteris i el procediment de sol·licitud, tràmit, concessió, cobrament i justificació de les subvencions que concedeixi l'entitat a través de  Promoció econòmica destinats a finançar projectes / activitats que tinguin per objecte: 

1. LÍNIA EMPRÈN: Ajuts a autònoms i empreses de nova creació de Sant Pere de Ribes, amb menys de 400 m2 i amb menys de 10 treballadors/res, amb inici d’activitat a partir de l’1 de gener de 2021 (aquest inclòs). 

2. LÍNIA EMPRÈN PLUS: Ajuts a autònoms i empreses de nova creació de Sant Pere de Ribes, amb menys de 400 m2 i amb menys de 10 treballadors/res, amb inici d’activitat a partir de l’1 de gener de 2021 (aquest inclòs) i que hagin contractat almenys a una persona de l’atur o amb diversitat funcional amb les següents condicions:
- Amb data d’alta del contracte entre l’1 de març de 2022 i el 30 de març de 2023.
- Amb durada del contracte de mínim d’un any.

3. LÍNIA EMPRESA: Ajuts a autònoms i empreses de Sant Pere de Ribes que hagin tingut despeses per la millora i innovació, amb menys de 400 m2 i amb menys de 10 treballadors/res per a empreses donades d’alta abans de l’1 de gener de 2021. 

4. LÍNIA EMPRESA PLUS: Ajuts a autònoms i empreses de Sant Pere de Ribes que hagin tingut despeses per la millora i innovació, amb menys de 400 m2 i amb menys de 10 treballadors/res per a empreses donades d’alta abans  de l’1 de gener de 2021 i que hagin contractat almenys a una persona de l’atur o amb diversitat funcional amb les següents condicions:
- Amb data d’alta del contracte entre l’1 de març de 2022 i el 30 de març de 2023.
- Amb durada del contracte de mínim d’un any.

Les quatre línies d’ajuts són excloents. Una mateixa activitat econòmica només pot demanar una línia d’ajut.  

2. Finalitat de les subvencions 
 
Per donar compliment als objectius estratègics definits en el Pla d'Actuació del mandat, i d'acord amb les previsions del Pla Estratègic de Subvencions per al present any, aquestes subvencions hauran de fomentar projectes/activitats que tinguin com a finalitat: 
· Donar suport al comerç local, autònoms i empreses locals) de  nova creació i consolidades. 
· Fomentar i donar suport a l’emprenedoria per incentivar la creació de noves activitats econòmiques i llocs de treball a Sant Pere de Ribes amb inici d’activitat a partir de l’1 de gener de 2021(aquest inclòs).

· Potenciar la inversió en millores, innovació en activitats econòmiques locals creades abans de l’1 de gener de 2021. 
· Potenciar la contractació laboral de persones a l’atur i millora de l'ocupació.
· Potenciar la contractació laboral de persones amb diversitat funcional 
· Millorar l’accessibilitat dels establiments comercials
· Incentivar la recollida selectiva als establiments comercials.


3. Període d’execució i convocatòries 
 
		Les subvencions concedides a l'empara d'aquestes bases, s'hauran de destinar a finançar 	despeses desenvolupades durant el període que es detalla en cada línia d’ajut i fins a  exhaurir  el pressupost aprovat per aquesta convocatòria: 
 
1. LÍNIA EMPRÈN: aquest ajut s'haurà de destinar a despeses efectuades entre l’1 de març de 2022 i el 30 de març de 2023, i fins a exhaurir el pressupost aprovat per aquesta convocatòria. 

2. LÍNIA EMPRÈN PLUS: aquest ajut s'haurà de destinar a despeses efectuades entre l’1 entre l’1 de març de 2022 i el 30 de març de 2023 i fins a exhaurir el pressupost aprovat per aquesta convocatòria. En el cas d’haver contractat almenys una persona de l’atur o amb diversitat funcional, la data d’alta del contracte laboral haurà de ser entre l’1 de març de 2022 i el 30 de març de 2023  

3. LÍNIA EMPRESA: aquest ajut s'haurà de destinar a despeses efectuades entre entre l’1 de març de 2022 i el 30 de març de 2023 i fins a exhaurir el pressupost aprovat per aquesta convocatòria.  

4. LÍNIA EMPRESA PLUS: aquest ajut s'haurà de destinar a despeses efectuades entre el entre l’1 de març de 2022 i el 30 de març de 2023 i fins a exhaurir el pressupost aprovat per aquesta convocatòria.  En el cas d’haver contractat almenys una persona a l’atur o amb diversitat funcional, la data d’alta del contracte laboral haurà de ser d’entre l’1 de març de 2022 i el 30 de març de 2023.


4. Requisits dels beneficiaris/àries 


1. LÍNIA EMPRÈN:  

· Ser autònoms/es o empreses amb domicili fiscal a Sant Pere de Ribes i/o que el lloc de realització del treball sigui al municipi.*
· Els autònoms/es han d’estar empadronats a Sant Pere de Ribes amb una antiguitat de 6 mesos o més.
· Ha de ser una activitat econòmica donada d’alta a partir de l’1 de gener de 2021  (aquest inclòs). 
· Amb una superfície de menys de 400 m2 i amb menys de 10 treballadors/res.
· L’activitat econòmica ha d’estar donada d’alta durant el procés de tramitació de la subvenció.
· Estar inscrita com a empresa a la Xarxa XALOC o presentar sol·licitud d’inscripció en el moment de la sol·licitud de l’ajut. 

2. LÍNIA EMPRÈN PLUS:  


· Ser autònoms/es o empreses amb domicili fiscal a Sant Pere de Ribes i/o que el lloc de realització del treball sigui al municipi.*
· Els autònoms/es han d’estar empadronats a Sant Pere de Ribes amb una antiguitat de 6 mesos o més.
· Ha de ser una activitat econòmica donada d’alta a partir de l’1 de gener de 2021 (aquest inclòs)
· Amb una superfície de menys de 400 m2 i amb menys de 10 treballadors/res.
· L’activitat econòmica ha d’estar donada d’alta durant el procés de tramitació de la subvenció.
· Estar inscrita com a empresa a la Xarxa XALOC o presentar sol·licitud d’inscripció en el moment de la sol·licitud de l’ajut. 
· Haver contractat almenys a una persona a l’atur o amb diversitat funcional, amb data d’alta del contracte entre l’1 de març de 2022 i el 30 de març de 2023  i amb durada del contracte de mínim d’un any.


3. LÍNIA EMPRESA:  
 
· Ser autònoms/es o empreses amb domicili fiscal a Sant Pere de Ribes i/o que el lloc de realització de treball sigui al municipi.*
· Ha de ser una activitat econòmica donada abans de l’1 de gener de 2021.
· Amb una superfície de menys de 400 m2 i amb menys de 10 treballadors/res. 
· L’activitat econòmica ha d’estar donada d’alta durant el procés de tramitació de la subvenció. 
· Estar inscrita com a empresa a la Xarxa XALOC o presentar sol·licitud d’inscripció en el moment de la sol·licitud de l’ajut. 


4. LÍNIA EMPRESA PLUS:  
 
· Ser autònoms/es o empreses amb domicili fiscal a Sant Pere de Ribes i/o que el lloc de realització del treball sigui al municipi.*
· Ha de ser una activitat econòmica donada abans de l’1 de gener de 2021.
· Amb una superfície de menys de 400 m2 i amb menys de 10 treballadors/res. 
· L’activitat econòmica ha d’estar donada d’alta durant el procés de tramitació de la subvenció. 
· Estar inscrita com a empresa a la Xarxa XALOC o presentar sol·licitud d’inscripció en el moment de la sol·licitud de l’ajut. 
· Haver contractat almenys a una persona a l’atur o amb diversitat funcional, amb data d’alta del contracte entre l’1 de març de 2022 i el 30 de març de 2023 i amb durada del contracte de mínim un any.

 (*) Si en els documents presentats pels autònoms no consta ni domicili fiscal ni lloc de realització de treball es considerarà el domicili de residència de la vida laboral com a domicili fiscal segons l’article 48 de la Llei 58/2003, del 17 de desembre, General Tributària.


· Els/les beneficiaris/àries dels ajuts són les activitats econòmiques.

· Una activitat econòmica només podrà ser beneficiària d’un sol ajut. Les persones autònomes vinculades a una empresa jurídica no podran ser beneficiàries dels ajuts, ja que es considera beneficiària l’activitat econòmica en sí.

· Les persones autònomes podran ser beneficiàries dels ajuts sempre i que no pertanyin jurídicament a una altra activitat econòmica amb personalitat jurídica pròpia que pugui ser beneficiària de l’ajut independentment de l’activitat que desenvolupin.

· Queden excloses empreses que pertanyin a grans companyies, entitats financeres o bancàries, habitatges d’ús turístic i apartaments turístics, administracions públiques, organismes autònoms, empreses públiques i altres ens públics i les associacions, fundacions i entitats sense ànim de lucre.  

· S’entendrà per persona treballadora autònoma (o per compte propi) aquella que realitza de forma habitual, personal i directa una activitat econòmica, amb caràcter lucratiu sense subjecció, per això, a cap contracte de treball i encara que utilitzi el servei remunerat d'altres persones i es trobi integrat dintre del camp d’aplicació del Règim Especial de Treballadors Autònoms (RETA). 


5. Documentació a presentar

Tota la documentació s’ha de presentar a través d’Instància específica “AJUTS EMPRESA” disponible a la Seu electrònica: https://seuelectronica.santperederibes.cat/seuelectronica/tramits/ajuts-de-empresa


5.1 Documentació general a presentar per totes les línies d’ajut:

· ANNEX 1. JUST_Ajuts Empresa: (Relació de factures i/o Quotes RETA, segons la línia d’ajut).  
· ANNEX 2. SOL_Xarxa Xaloc: només empreses que no estiguin adherides.
· Certificat d’Hisenda d’estar al corrent de tots els pagaments o bé, autoritzar a l’Ajuntament per poder fer la consulta Via Oberta (marcar a la casella “autorització” que consta en el formulari online de la sol·licitud).
· Certificat de la Seguretat Social on consti que no hi ha deutes, o bé, autoritzar a l’Ajuntament per poder fer la consulta Via Oberta (marcar a la casella “autorització” que consta en el formulari online de la sol·licitud). 


5.2 Documentació general a presentar per totes les línies d’ajut segons si és autònom o empresa:

a) Si és autònom:

· Còpia de la Declaració Censal d'inici d'activitat (Model 036/037) o el Document Únic Electrònic (DUE). 
· Alta RETA o el Document Únic Electrònic (DUE).  
· Informe de vida laboral actualitzat (amb data de juliol 2023 o posterior). 
b) Si és empresa:

· Còpia de la Declaració Censal d'inici d'activitat (Model 036/037) o el Document Únic Electrònic (DUE). 
· Còpia del document acreditatiu de la personalitat jurídica (escriptura de constitució, estatuts, posteriors modificacions, en el seu cas) de l’entitat sol·licitant, si escau.
· Certificat censal de l’empresa actualitzat (amb data de juliol 2023 o posterior).


5.3 Documentació específica segons la línia d’ajut:

1. LÍNIA EMPRÈN:

· Factures originals amb data compresa entre el 01/03/2022 i el 30/03/2023 de despeses vinculades directament amb la creació/inici de l’activitat i 
· Els corresponents comprovants de pagament. Veure el punt 16 Despeses subvencionables.
· Quotes de cotització al RETA entre el 01/03/2022 i el 30/03/2023.

2. LÍNIA EMPRÈN PLUS: 

· Factures originals amb data compresa entre el 01/03/2022 i el 30/03/2023 de despeses vinculades directament amb la creació/inici de l’activitat.
· Els corresponents comprovants de pagament. Veure el punt 16 Despeses subvencionables.
· Quotes de cotització al RETA entre el 01/03/2022 i el 30/03/2023.
· Contracte de treball del treballador/a i comprovant de la comunicació electrònica del registre del contracte al SEPE.
· Duplicat o còpia del comprovant d’alta del/la treballador/a a la Seguretat Social.
· Informe de vida laboral o document del Servei Català d’Ocupació (SOC) que acrediti que la persona contractada estava a l’atur abans de la data d’alta del contracte laboral o Certificat / Resolució de reconeixement que acrediti que la persona contractada té un grau de discapacitat.

3. LÍNIA EMPRESA:

· Factures originals amb data compresa entre el 01/03/2022 i el 30/03/2023 de despeses vinculades directament amb la millora i innovació de l’activitat i 
· Els corresponents comprovants de pagament. Veure punt 16 Despeses subvencionables.

4. LÍNIA EMPRESA PLUS:

· Factures originals amb data compresa entre el 01/03/2022 i el 30/03/2023 de despeses vinculades directament amb la millora i innovació de l’activitat .
· Els corresponents comprovants de pagament. Veure el punt 16 Despeses subvencionables. 
· Contracte de treball del treballador/a i comprovant de la comunicació electrònica del registre del contracte al SEPE.
· Duplicat o còpia del comprovant d’alta de la persona treballadora a la Seguretat Social.
· Informe de vida laboral o document del Servei Català d’Ocupació (SOC) que acrediti que la persona contractada estava a l’atur abans de la data d’alta del contracte laboral o Certificat / Resolució de reconeixement que acrediti que la persona contractada té un grau de discapacitat.


5.4 Requisits generals de les factures, rebuts i altres documents:  

· Han de ser originals. 
· Han d’estar directament relacionades amb l’activitat econòmica subvencionada. 
· Han d’anar a nom del sol·licitant (mateix NIF de qui rep l’ajut).
· Han de reunir els requisits tècnics oficials (NIF, núm. factura, adreça...).  
· Han de tenir data dintre el període d’execució segons la Línia d’ajut (vegeu punt 3). 
· Cal presentar el comprovant de pagament de les factures que es justifiquen (rebuts originals, justificants bancaris de pagament, o segell de l’empresa proveïdora amb signatura i NIF de la persona, que certifiqui el pagament de la despesa).  
· Han de contenir els conceptes de forma clara i referits a l’activitat subvencionada.  
· Han de tenir un import igual o superior a 50 € IVA inclòs.  
· Una mateixa factura no pot ser presentada en una altra justificació d’un altre ajut.
 
En el cas que el/la beneficiari/ària tingui la necessitat d’un assessorament o informació dels diversos aspectes relacionats amb la creació d’empresa, creixement i consolidació empresarial es podrà dirigir als serveis tècnics del Servei d’Iniciatives Econòmiques de la Mancomunitat Penedès -Garraf.  

L'Ajuntament és reserva la potestat de requerir més informació i d'altra documentació a l'entitat beneficiària per a vetllar per la correcta aplicació de l'objecte de subvenció d'aquesta convocatòria. 

6. Termini, forma i lloc de presentació de les sol·licituds

El termini de presentació de les sol·licituds, les justificacions i documentació serà  d’un mes a comptar des de l’endemà de la data de la publicació de la convocatòria al Butlletí Oficial de la Província de Barcelona i fins al 10 d’octubre de 2023 inclòs o fins exhaurir el pressupost aprovat per aquesta convocatòria.  
Les sol·licituds i la documentació requerida durant tot el procés (base 5) s'hauran de presentar de manera digital al Registre General de l’Ajuntament, a través de la Seu electrònica del web municipal  https://seuelectronica.santperederibes.cat/seuelectronica/tramits/ajuts-de-empresa, AJUTS EMPRESA, per deixar constància de la seva entrada. 
 
També podran presentar-se en qualsevol dels llocs que preveu l'article 16.4 de la Llei 39/2015, d’1 d’octubre, del procediment administratiu comú de les administracions públiques.  
 
La sol·licitud de subvenció és el formulari “Ajuts d’Empresa” disponible Seu electrònica del web municipal  https://seuelectronica.santperederibes.cat/seuelectronica/tramits/ajuts-de-empresa.

Els documents 	ANNEX 1. JUST_Ajuts Empresa i  ANNEX 2. SOL_Xarxa Xaloc  exigits a la base  punt 5 estan disponibles a www.santperederibes.cat/municipi/empresa.
 
La presentació de la sol·licitud de subvenció pressuposa el coneixement i acceptació de les normes que la regulen. 
 
Les persones i empreses que es presentin a la convocatòria assumeixen i accepten la publicació de les dades que resultin necessàries per a la identificació dels interessats en els actes de notificació que es produeixin durant tot el procediment. 
 
Les persones interessades a presentar la sol·licitud de subvenció tenen al seu abast el servei d’informació i assessorament del Departament de Promoció Econòmica, on podran demanar cita prèvia a través de l’adreça electrònica promocioeconomica@santperederibes.cat o trucant a Promoció Econòmica al telèfon 607276115, de 9h a 14h de dilluns a divendres.

7. Rectificació de defectes o omissions en la documentació 
 
En cas que la documentació presentada sigui incorrecta o incompleta, es requerirà al/la beneficiari/ària, perquè en el termini de deu dies hàbils a partir de l'endemà de la notificació, procedeixi a la seva rectificació o aportació de documents necessaris, amb indicació que en cas contrari s'entendrà que ha desistit de la seva sol·licitud, d’acord amb la Llei 39/2015, d’1 d’octubre.  L’aportació de tota la documentació relacionada amb els ajuts d’empresa s’haurà de presentar electrònicament mitjançant la instància específica Ajuts d’Empresa disponible a la Seu electrònica del web municipal.  https://seuelectronica.santperederibes.cat/seuelectronica/tramits/ajuts-de-empresa
 
Un cop aprovades les sol·licituds/justificacions, en el cas que no s’hagi atorgat la totalitat de l’import adjudicat, es procedirà a la concessió i aprovació d’aquelles sol·licituds que van quedar fora per manca de dotació pressupostaria, seguint el rigorós ordre d’entrada al Registre General de l’Ajuntament. 

8. Procediment de concessió 
 
El procediment de concessió de les subvencions regulades en les presents bases reguladores serà el de concurrència no competitiva. 
 
Una vegada registrada la sol·licitud, el procediment de Valoració, Atorgament i Justificació, tant en convocatòria ordinària com extraordinària serà: 
a) Si es detecta manca de documentació i/o informació en algun expedient, es procedirà d’acord amb el que s’especifica al punt 7 d’aquestes Bases. 
b) El servei tècnic farà la valoració dels expedients. 
c) Es proposarà a la Junta de Govern Local o òrgan competent l’aprovació de la subvenció i justificació que correspon a cada sol·licitud i l’import resultant de l’ajut, així com la proposta de pagament de l’ajut. El pagament s’efectuarà mitjançant transferència al compte bancari del beneficiari/ària de la subvenció. 
d) La Resolució dels expedients es notificarà a les empreses mitjançant notificació electrònica al correu que s’hagi facilitat en la sol·licitud.  
El termini màxim per resoldre la subvenció serà de 90 dies des de la data de presentació de la sol·licitud.  
 
La subvenció serà concedida, sempre que es compleixin els requisits, per rigorós ordre d’entrada de la sol·licitud al Registre General de l’Ajuntament i fins a l'esgotament de la partida pressupostaria assignada al Programa.  
 


9. Criteris objectius de concessió de la subvenció  
 
La subvenció serà concedida, sempre que es compleixin els requisits descrits en la Base 4 “Requisits dels beneficiaris/àries” i la Base 5 “Documentació a presentar”, per rigorós ordre d’entrada de la sol·licitud al Registre General de l’Ajuntament. 

No s’admetran com a sol.licituds d’ajut aquelles que es presentin sense contingut , en blanc o sense la sol.licitud d’ajut complimentada Annex 1, ja que es considerarà que només s’ha presentat per obtenir una data de registre avantatjosa. En aquests casos es tindrà en compte com a referència aquella data de registre en que sí es presenta la sol.licitud Annex 1 complimentada, sense perjudici del previst als punts 7 i 20 de les bases.


10. Quantia total màxima de les subvencions a concedir i consignació pressupostària 

El pressupost màxim que es destinarà durant l'exercici 2023 per a la concessió de les subvencions regulades en les presents bases reguladores serà de 75.000,00 €, i aniran a càrrec de les aplicacions pressupostàries i per les quantitats següents: 
· 35000.433.48000_2023_01_02 Subvencions noves activitats /Comerç..........54.000,00 €
· 35000.433.78000_2023_01_02 Subvencions noves activitats / Comerç.........21.000,00 € 
Podrà haver-hi flexibilitat per al traspàs de fons entre les diferents partides, condicionat a la tipologia de les accions efectivament sol·licitades. 
Aquesta dotació del projecte pot ser ampliable en funció de la disponibilitat de crèdit de la demanada d’ajuts. 



11. Import individualitzat de les subvencions  
6 
7 
8 
9 
10 
11 
12 
1. LÍNIA EMPRESA: es subvencionarà el 50% de les despeses elegibles derivades de la millora i la innovació en l’empresa fins a 2.000 € per beneficiari/ària.  
2. LÍNIA EMPRESA PLUS: es subvencionarà el 50% de les despeses elegibles derivades de la millora i la innovació en l’empresa fins a 2.500 €, en el cas que s’hagi contractat  almenys a una persona a l’atur o amb diversitat funcional complint els requisits d’aquestes bases.

3. LÍNIA EMPRÈN: es subvencionarà el 50% de les despeses elegibles derivades de la creació de l’empresa fins a 2.000 € per beneficiari/ària.  
4. LÍNIA EMPRÈN PLUS: es subvencionarà el 50% de les despeses elegibles derivades de la creació de l’empresa beneficiari/ària fins a  2.500 €, en el cas que s’hagi contractat  almenys a una persona a l’atur o amb diversitat funcional complint els requisits d’aquestes bases.

Veure Despeses elegibles al punt 16 de les presents bases.



12. Òrgans competents per a la instrucció i la proposta de concessió 
 
L'òrgan responsable de la instrucció del procediment per a la concessió de les subvencions previstes en les presents bases serà el Servei tècnic de Promoció Econòmica. 
 
L’òrgan responsable de la resolució del procediment serà la Junta de Govern Local. 

L'òrgan competent per a la concessió podrà, discrecionalment, deixar desert el concurs o no esgotar el crèdit total previst. 


13. Termini de resolució, de notificació i règim de recursos 
 
El termini màxim per resoldre i notificar la subvenció serà de 90 dies des de la data de presentació de la sol·licitud al Registre General de l’Ajuntament.
Un cop acordada la concessió de les subvencions, es notificaran les mateixes a les persones interessades en un termini màxim de 10 dies des de la data d'aprovació de la resolució, d'acord amb el que preveu l'article 42 de la Llei 39/2015 de procediment administratiu comú a les AAPP. 
 
La resolució corresponent a cada sol·licitud es notificarà mitjançant notificació electrònica al correu específicament assenyalat en la sol·licitud de subvenció a tal efecte.  
La manca de resolució dins el termini indicat tindrà efectes desestimatoris. La resolució del procediment posa fi a la via administrativa, i contra la mateixa es pot interposar recurs contenciós administratiu en el termini de dos mesos a comptar de l'endemà de la notificació. 

Alternativament i de forma potestativa, es pot interposar recurs de reposició davant del mateix òrgan que el va dictar en el termini d'un mes a comptar de l'endemà de la notificació. 
 

14. Acceptació de la subvenció 
 
S’entén per acceptada la subvenció si en el termini de 15 dies de la notificació els/les beneficiaris/àries no han comunicat de forma expressa la seva renúncia a la subvenció.  
 

15. Obligacions dels beneficiaris/àries 
 
Són obligacions dels/les beneficiaris/àries d'aquestes subvencions, a més de les especificades en l'article 14 LGS, les que s'indiquen seguidament. El seu incompliment originarà les responsabilitats que en cada cas corresponguin i la incoació de l'expedient de reintegrament de la subvenció.
 
a) Els/les perceptors/es de subvencions concedides per l’Ajuntament, s'obliguen a executar les activitats subvencionades de conformitat amb els principis de bona administració, bona fe i presumpció de legalitat, així com la seva justificació d'acord amb el que estableixen les presents bases. 

b) Els/les beneficiaris/àries hauran d'estar al corrent de les seves obligacions tributàries i amb la Seguretat Social. 

c) El/la beneficiari/ària d'una subvenció està obligat/da a sotmetre a les actuacions de comprovació i de control financer que realitzi la Intervenció General de l'Entitat, i aportar tota la informació que els sigui requerida en l'exercici de les actuacions anteriors i amb relació a la subvenció concedida. 

d) No haver estat sancionat/da, en resolució ferma, per la comissió d’infracció greu en matèria d’integració laboral de diversitat funcionals o molt greu en matèria de relacions laborals o en matèria de seguretat i salut en el treball, de conformitat amb el text refós de la Llei sobre infraccions i sancions en l'ordre social, aprovat pel RD Legislatiu 5/2000, de 4 d'agost. 

e) Complir amb la quota de reserva per a la integració de persones amb diversitat funcional d'acord amb la lIei 19/1982, de 7 d'abril, o aplicar les mesures alternatives previstes en el Reial Decret 364/2005, de 8 d'abril, i el Decret 246/2000 de 24 de juliol. 

f) Complir amb l'obligació de respectar la igualtat de tracte i d'oportunitats en l'àmbit laboral i l'adopció de mesures dirigides a evitar qualsevol tipus de discriminació entre dones i homes. 

g) Comunicar qualsevol alteració significativa que es produeixi amb posterioritat a l'atorgament. 

h) Justificar el compliment dels requisits i condicions que determinen la concessió de la subvenció. 

i) Disposar d'una adreça electrònica de contacte a efectes de comunicació dels tràmits vinculats a aquesta convocatòria de subvenció. 

j) El pressupost total presentat amb la sol·licitud és vinculant en cas de resultar beneficiari/ària, si bé s'admetrà la possible compensació de desviacions entre les diverses partides que l'integren.

k) Els documents de qualsevol tipus justificatius de l'aplicació dels fons rebuts seran conservades durant un període no inferior als 6 anys, a comptar de la finalització del termini de presentació de les justificacions.

l) Els/les beneficiaris/àries hauran de fer constar la col·laboració de l’Ajuntament en l’execució del  projecte o de l’activitat sempre que sigui possible en un lloc visible al local, establiment i/o web o punts de promoció de l’empresa, fent constar el text: “Empresa beneficiària - Ajuts Empresa 2023 – Ajuntament de Sant Pere de Ribes”.

m) Els/les beneficiaris/àries hauran de donar publicitat de les subvencions i ajudes percebudes per mitjans electrònics, segons el que estableix a la Llei 19/2013. 

n) En el cas que en el moment de pagament de l’ajut al beneficiari/ària es detectin pagaments pendents amb l’Ajuntament, es compensarà amb la subvenció per l’import que pertoqui.

o) L’incompliment d’aquestes obligacions originarà les responsabilitats que en cada cas corresponguin i podrà suposar la revocació, reducció o reintegrament de la subvenció concedida. 

16. Despeses subvencionables

1. LÍNIA EMPRÈN I LÍNIA EMPRÈN PLUS

Despeses subvencionables:

· Despeses/honoraris tècnics del projecte/memòria d’obres o instal·lacions.
· Quotes de cotització al RETA dins període subvencionable. En cas de bonificació de la quota, es subvencionarà l’import rebut.
· Lloguers i/o hipoteques de locals comercials on es desenvolupi l’activitat.
· Despeses d’inversió per l’adequació del local o terrassa de l’activitat (fusteria, pintura, alumini...). 
· Despeses d’adquisició o reparació de mobiliari o maquinària vinculat/da a l’activitat.
· Adquisició de vehicles comercials i de transport 100% elèctrics per aquelles empreses en què l’activitat principal és la de transport o autoescola. 
· Despeses de gestoria i altres professionals per la posada en marxa de l’activitat.
· Despeses derivades de disseny/creació de la marca, web, comerç electrònic, xarxes socials, etc.
· Despeses d’adquisició de contenidors de recollida selectiva per establiments comercials, per una gestió de residus més sostenible.
· Despeses per millores de l’accessibilitat de l’establiment, per un comerç accessible.
· Despeses destinades a l'adaptació del lloc de treball i l'eliminació de barreres, per una empresa inclusiva i responsable socialment.

Despeses no subvencionables.

· L’IVA, i qualsevol impost, gravamen, taxa, interessos, recàrrecs, sancions. 
· La compra de terrenys i d’immobles. 
· La imputació de mà d’obra pròpia, o dels socis/sòcies en el cas de societats. 
· Articles electrònics següents: telèfons mòbils, ordinadors, tabletes, televisors, altres pantalles, rellotges i càmeres, així com altres aparells que es considerin d’ús privatiu i no adreçat al públic en general.
· Despeses d’adquisició d’elements decoratius, plantes, paraments de la llar o material fungible. 
· Vehicles de mobilitat personal com els patinets, monopatins elèctrics o similars, vehicles privats, vehicles que no són d’ús exclusiu per a desenvolupar l’activitat econòmica. Qualsevol vehicle no elèctric.
· Despeses de manteniment o reparació de vehicles. 
· Altres despeses no especificades a l’apartat “despeses subvencionables” prèvia valoració tècnica i d’acord amb els objectius de les presents bases.


2. LÍNIA EMPRESA I LÍNIA EMPRESA PLUS

Despeses subvencionables.

· Despeses/honoraris tècnics en projectes de millora i innovació de l’empresa, ja sigui en els seus productes, serveis o processos de producció i/o venda.  
· Despeses d’inversió en noves tecnologies vinculades a l’empresa. 
· Despeses d’inversió en millores al local comercial i/o la seva terrassa en instal·lacions per l’estalvi energètic, consum sostenible, millora dels serveis o processos de l’empresa.  
· Adquisició de vehicles  comercials i de transport 100% elèctrics per aquelles empreses en què l’activitat principal és la de transport o autoescola. 
· Despeses en estudis i/o implantació de sistemes de gestió de qualitat (ISO, AENOR, BIOSPHERE...).  
· Creació i/o despeses d’implantació d’APP per innovar en l’empresa.  
· Despeses d’adquisició de contenidors de recollida selectiva per establiments comercials, per una gestió de residus més sostenible.
· Despeses per millores de l’accessibilitat de l’establiment, per un comerç accessible.
· Despeses destinades a l'adaptació del lloc de treball i l'eliminació de barreres, per una empresa inclusiva i responsable socialment

Despeses no subvencionables.

· L’IVA, i qualsevol impost, gravamen, taxa, interessos, recàrrecs, sancions. 
· La compra de terrenys i d’immobles. 
· La imputació de mà d’obra pròpia, o dels socis/sòcies en el cas de societats. 
· Articles electrònics següents: telèfons mòbils, ordinadors, tabletes, televisors, i altres pantalles, rellotges i càmeres, així com altres aparells que es considerin d’ús privatiu i no adreçat al públic en general.
· Despeses de lloguer. 
· Vehicles de mobilitat personal com els patinets, monopatins elèctrics o similars, vehicles privats, vehicles que no són d’ús exclusiu per a desenvolupar l’activitat econòmica. Qualsevol vehicle no elèctric.
· Despeses de manteniment o reparació de vehicles. 
· Altres despeses no especificades a l’apartat “despeses subvencionables” prèvia valoració tècnica i d’acord amb els objectius de les presents bases.


17. Subcontractació

Es prohibeix la subcontractació totalment o parcialment atès que la subvenció es considera segons les condicions personals del/la beneficiari/ària.  
 
La subvenció es dona a nom de l’empresa sol·licitant per cobrir despeses realitzades a nom d’aquesta mateixa empresa i segons les despeses elegibles per a cada línia d’ajut.  
 
18.  Forma de pagament

El pagament de la subvenció concedida, s'efectuarà d'una sola vegada i posteriorment a la presentació dins el termini establert a aquest efecte a la base següent, dels justificants que en ella s'exigeixen. 

Així mateix, abans del pagament el/la beneficiari/ària haurà d’acreditar fefaentment trobar-se al corrent de les seves obligacions tributàries i amb la Seguretat Social.  

19. Termini i forma de la justificació 
 
El termini de presentació de les sol·licituds, les justificacions i documentació serà d’un mes a comptar des de l’endemà de la data de la publicació de la convocatòria al Butlletí Oficial de la Província de Barcelona i fins al 10 d’octubre de 2023 o fins exhaurir el pressupost aprovat per aquesta convocatòria.     
Les justificacions i la documentació requerida durant tot el procés (base 5) s'hauran de presentar de manera digital al Registre General de l’Ajuntament, a través de la Seu electrònica del web municipal https://seuelectronica.santperederibes.cat/seuelectronica/tramits/ajuts-de-empresa, AJUTS d’EMPRESA, per deixar constància de la seva entrada. 

També podran presentar-se en qualsevol dels llocs que preveu l'article 16.4 de la Llei 39/2015, d’1 d’octubre, del procediment administratiu comú de les administracions públiques.  
 
El model normalitzat de justificació, així com el de tots els documents exigits a la base 5 estan disponibles a www.santperederibes.cat/municipi/empresa  
  

20. Deficiències en la justificació  
 
En el cas que els documents presentats com a justificació fossin incorrectes o incomplets, es comunicarà a l'interessat/a la necessitat d'esmenar les anomalies detectades en un termini màxim improrrogable de deu dies hàbils, a comptar de l'endemà de la notificació, advertint que en cas contrari es procedirà a la seva revocació o reducció de la subvenció segons correspongui, amb la consegüent obligació de reintegrament en cas d'haver-se avançat el pagament. 
 
21. Garanties 
 
Els/les beneficiaris/àries quedaran exonerats de la presentació de garanties del pagament de la subvenció, en atenció a la seva naturalesa així com a la dels seus beneficiaris/àries. 
 
22. Circumstàncies que poden donar lloc a la modificació de la resolució 
 
Amb posterioritat a l'acord de concessió i abans de finalitzar el termini d'execució de l'activitat subvencionada, es podrà modificar, d'ofici o prèvia sol·licitud del/la beneficiari/ària, l'import, l’activitat, el termini d'execució, el de justificació i altres obligacions, quan no es perjudiquin els interessos de tercers i tinguin lloc algun dels supòsits següents: 
 
a) Quan es produeixi una alteració en les condicions que van determinar la concessió de la subvenció. 

b) Quan el/la beneficiari/ària hagi obtingut per a la mateixa actuació altres subvencions, ajudes o aportacions de qualsevol origen, públic o privat, que sumades a la de l'Entitat superin el cost total del projecte o de l'activitat subvencionada. 

c) Quan el/la beneficiari/ària no hagi justificat adequadament la totalitat de l'import exigit a les presents bases. 

23. Compatibilitat amb altres subvencions. 
 
La subvenció concedida serà compatible amb qualsevol altra concedida per altres administracions o entitats públiques o privades. 
Així mateix, l'import total de les subvencions rebudes amb la mateixa finalitat no podrà superar el cost total del projecte / activitat a desenvolupar. 
 
Els/les beneficiaris/àries hauran de comunicar la sol·licitud i/o obtenció de qualsevol subvenció pública concurrent que no s'hagi declarat a la sol·licitud.

24. Publicitat de les subvencions concedides 

Les subvencions concedides a l'empara d'aquestes bases seran objecte de publicitat, amb indicació de la convocatòria, l'aplicació pressupostària, el/la beneficiari/ària, la quantitat concedida i la finalitat de la subvenció, en els mitjans corresponents, si s’escau.  S’hauran de publicar les Bases a la Base de dades Nacional de Subvencions (art. 20 LGS). 

25. Mesures de difusió del finançament públic 
 
Els/les beneficiaris/àries hauran de fer constar la col·laboració de l'Entitat en l'execució del projecte o de l'activitat, en tota la documentació impresa i en cartells o mitjans electrònics i audiovisuals. 

26. Causes de reintegrament 
 
a) Quan a conseqüència de l'anul·lació, revocació o de la revisió de la subvenció, l'import definitiu d'aquesta sigui inferior a l'import pagat, el/la perceptor/a estarà obligat a reintegrar la part excedida. 

b) Així mateix, també estarà obligat/da a reintegrar, el/la beneficiari/ària que hagi percebut la subvenció falsejant les condicions exigides o amagant aquelles que haguessin impedit la seva concessió; per incompliment total o parcial de l'objectiu de l'activitat o del projecte; per incompliment de l'obligació de justificar en els terminis establerts; per resistència o obstrucció a les actuacions de comprovació i de control financer i en altres supòsits previstos en la normativa de la LGS. 

c) És procedent el reintegrament per part dels/les beneficiaris/àries de la totalitat o part de les quantitats percebudes, i l'exigència de l'interès de demora des del moment del pagament de la subvenció fins a la data en què s'acordi la procedència del reintegrament.  
 
27. Obligats al reintegrament 
 
a) Respondran solidàriament els membres/socis de les persones i entitats que reuneixin les condicions de persones beneficiàries. 

b) Seran responsables subsidiaris de l'obligació de reintegrar els administradors de les persones jurídiques, que no realitzin els actes de la seva competència necessaris per al compliment de les obligacions, que adoptin acords que facin possible els incompliments o donin el seu consentiment a acords que depenguin d’ells. Així mateix, seran responsables els administradors de les persones jurídiques que hagin cessat en les seves activitats. 
  
28. Infraccions i sancions 

En matèria d'infraccions i sancions s'aplicarà el que disposa el títol IV de la LGS, en el Títol IV del RLGS i a l'Ordenança General de Subvencions de l'Entitat. 
 
29. Règim jurídic supletori 
 
En tot el no previst expressament en aquestes bases, seran d'aplicació la Llei 38/2003, de 17 de novembre, General de Subvencions, el Reial Decret 887/2006, de 21 de juliol pel qual s'aprova el seu Reglament de desenvolupament, l’Ordenança General de Subvencions de l'Entitat, les Bases d'Execució del Pressupost General per al present exercici, la Llei 39/2015, d’1 d’octubre, del Procediment Administratiu Comú a les Administracions Públiques, i la resta de legislació concordant. 


30. Clàusula sobre protecció de dades 
 
D’acord amb el que estableixen els articles 13 del Reglament 2016/679 del Parlament Europeu i del Consell de 27 d’abril de 2016 (RGPD) es facilita la següent informació bàsica sobre protecció de dades: 

a) Responsable del tractament de les seves dades 

El responsable del tractament de les dades que els sol·licitants facilitin durant el procediment per a la gestió dels ajuts per a empreses, és l’Ajuntament de Sant Pere de Ribes, amb domicili a al Plaça de la Vila, 1 - 08810 – Ribes / Plaça de la Vinya d’en Petaca, 1 – 08812 Les Roquetes. Pot dirigir qualsevol consulta sobre el tractament de les seves dades al Delegat de Protecció de Dades de l’Ajuntament de Sant Pere de Ribes mitjançant correu electrònic dpd@santperederibes.cat.

b) Finalitat del tractament de dades personals 

L’Ajuntament de Sant Pere de Ribes tractarà la informació facilitada pels sol·licitants d’ajuts pel desenvolupament i millora de les activitats econòmiques de Sant Pere de Ribes amb la finalitat de gestionar els esmentats ajuts i crear una base de dades que serveixi per informar d’altres ajuts, accions formatives i projectes relacionats amb el desenvolupament econòmic local que pugui ser del ser d’interès. Les dades seran conservades durant el temps necessari  per a la gestió integral dels ajuts, des de l’anàlisi dels requisits per a l’atorgament fins a la justificació i pagament i, en qualsevol cas, fins que l’interessat no sol·liciti la supressió.  

c) Quina és la legitimació per al tractament de les seves dades 

L’Ajuntament de Sant Pere de Ribes tractarà les dades dels sol·licitants de les subvencions per fomentar la creació i millora d’activitats econòmiques segons la legitimació prevista a l’article 6.1 b) del RGPD i article 6 de la Llei Orgànica 3/2018, de 5 de desembre de Protecció de Dades Personals i garantia dels drets digitals, conforme als quals el tractament esdevé necessari per a l’execució d’un contracte en què l’interessat és part i conforme al consentiment atorgat pel sol·licitant de la subvenció.  
Els formularis per sol·licitar els ajuts inclouran les respectives caselles per a atorgar  el consentiment i es farà constar mitjançant casella a marcar per l’interessat.
d) A quins destinataris es comunicaran les seves dades 

Atès el caràcter de la subvenció que es gestiona, l’Ajuntament de Sant Pere de Ribes no preveu la cessió a tercers de les dades obtingudes pels sol·licitants de les subvencions, excepte obligació legal.


e) Quins són els seus drets respecte de les dades que ens facilita

Qualsevol persona té dret a obtenir confirmació sobre si a l’Ajuntament de Sant Pere de Ribes es tracten dades personals que li pertanyen o no. 
Les persones interessades tenen dret a accedir a les seves dades personals, així com a sol·licitar la rectificació de les dades inexactes, en el seu cas, sol·licitar la supressió quan, entre altres motius, les dades ja no siguin necessàries per a les finalitats per les quals van ser recollides.  

En determinades circumstàncies, els interessats podran sol·licitar la limitació del tractament de les seves dades, en aquest cas, les dades es conservaran únicament per a l’exercici o la defensa de reclamacions.  

Per motius relacionats amb la seva situació particular, els interessats podran oposar-se al tractament de les seves dades. L’Ajuntament de Sant Pere de Ribes deixarà de tractar les seves dades, excepte per motius legítims necessaris, o per a l’exercici o la defensa de possibles reclamacions.  

La persona interessada també tindrà dret a la portabilitat de les seves dades. 

Les persones interessades podran exercir els seus drets mitjançant la Sol·licitud/formulari per a l’exercici dels drets sobre les dades personals. La sol·licitud degudament complimentada podrà lliurar-se en una de les Oficines d’atenció Ciutadana de l’Ajuntament de Sant Pere de Ribes o enviar mitjançant correu electrònic a dpd@santperederibes.cat. Opcionalment, podrà dirigir-se a l’autoritat de control competent per a obtenir informació addicional relativa als seus drets.  

El consentiment atorgat per a una finalitat específica podrà ser retirat en qualsevol moment, mitjançant la manifestació expressa fefaent.  

Els interessats podran presentar una reclamació davant l’Autoritat de Control, quan no hagin obtingut satisfacció en l’exercici dels seus drets, mitjançant el formulari Reclamació davant l’Autoritat de Control que podrà lliurar-se en una de les Oficines d’atenció Ciutadana de l’Ajuntament de Sant Pere de Ribes o enviar mitjançant correu electrònic a dpd@santperederibes.cat. 

f) Com hem obtingut les dades

Les dades personals que tractem a l’Ajuntament de Sant Pere de Ribes han estat proporcionades directament pels interessats o autoritzada la consulta a través del servei Via Oberta, Administració tributària, INSS i SOC i les categories de dades que gestionem són: dades acreditatives de la persona física o jurídica, postals o electròniques, sobre les situacions familiars, dades econòmiques i laborals.  

